5. Kas Teie arvates on olnud piisav avalik arutelu Eurole ülemineku teemal?  Mingit sisulist debatti ei ole Eestis euro üle toimunud. Valitsus kasutab eurot küüniliselt kõige  ebaeuroopalikuma sotsiaal- ja majanduspoliitika läbiviimiseks. Mille tulemusena väike osa rikkaid rikastub veelgi ning keskklass ja väiksema sissetulekuga rahvaosa vaesuvad senisest kiiremas tempos. Valitsusele on euro samas viigileheks, millega varjatakse Euroopast üha tugevamalt kostvat põhimõttelist ja pidevat kriitikat.  Näiteks, alles hiljuti, 28. oktoobril võttis Euroopa Kohalike- ja Piirkondlike Omavalitsuste Kongress (lühendatult CLRAE) Strasbourgis vastu ettekirjutuse nr 294 (2010), mille kohaselt  peaks Eesti muutma siseriiklikku seadusandlust ning eraldama omavalitsustele rohkem raha, samuti andma kohalikele omavalitsustele võimaluse tulu teenimiseks kohalike maksude arvelt jne.